Document ID: 31994R3256

Uredba Sveta (ES) št. 3256/94
z dne 22. decembra 1994
o spremembi Uredbe (EGS) št. 1657/93 o začasni opustitvi avtonomnih dajatev skupne carinske tarife za določene industrijske izdelke, namenjene opremi prostih con Azorov in Madeire
SVET EVROPSKE UNIJE JE
ob upoštevanju Pogodbe o ustanovitvi Evropske gospodarske Skupnosti in zlasti člena 28 Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ker Uredba (EGS) št. 1657/93 [2] uvaja začasno opustitevavtonomnih dajatev skupne carinske tarife za določene industrijske izdelke, namenjene opremi prostih con Azorov in Madeire;
ker so portugalski organi zaprosili za opustitev dajatev skupne carinske tarife za investicijsko blago, razen za tisto iz Uredbe (EGS) 1657/93; ker je razlog za to zahtevo povečanje števila podjetij, ki delujejo v prosti coni Madeire in povečanje raznolikosti lokalnih gospodarskih dejavnosti;
ker Sklep Sveta 91/315/EGS z dne 26. junija 1991 o vzpostavitvi programa posebnih možnosti za Madeiro in Azore (Poseima) [3] zaradi njihove oddaljenosti in dejstva, da gre za otočji, priznava vlogo prostih con pri gospodarskem razvoju teh področij ter poudarja priporočljivost sprejema posebnih carinskih ukrepov za pomoč pri njihovem razvoju;
ker iz informacij, ki so jih zagotovili portugalski organi, izhaja, da se od začetka veljavnosti Uredbe (EGS) št. 1657/93 v prostih conah Madeire začenjajo nove gospodarske dejavnosti; ker je za ohranjanje teh dejavnosti potrebno investicijsko blago; ker se zato zdi upravičeno opustiti dajatve skupne carinske tarife za te izdelke, kadar se uvažajo na Madeiro in Azore za proste cone teh regij; ker je zato treba skladno s tem spremeniti Prilogo k Uredbi (EGS) št. 1657/93,
SPREJEL NASLEDNJO UREDBO:
Člen 1
Prilogo k Uredbi (EGS) št. 1657/93 se nadomesti z besedilom Priloge k tej Uredbi.
Člen 2
Ta uredba začne veljati tretji dan po objavi v Uradnem listu Evropskih Skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 1994

Labels: 3
18
15
1